РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникацијe

Б е о г р а д

ПРЕДСЕДНИКУ НАРОДНЕ СКУПШТИНЕ

 На основу члана 157. став 6. и члана 161. став 1. Пословника Народне скупштине („Службени гласник РС“, број 20/12 - пречишћени текст), Одбор за просторно планирање, саобраћај, инфраструктуру и телекомуникацијe, на ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ДРЖАВНОМ ПРЕМЕРУ И КАТАСТРУ, подноси следећи

 **А М А Н Д М А Н**

У члану 1, у новопредложеном члану 10б у ставу 1. после речи ,,геодетске струке“ речи ,, у Заводу“ замењују се речима: ,, и државни службеници у Заводу који раде на пословима који се односе на катастар непокретности“.

У ставу 2. речи: „геодетске струке“ бришу се.

После става 2. додаје се нови став 3. који гласи:

„Директор Завода донеће правилник којим се ближе уређују критеријуми из става 2. овог члана.“

У ставу 3, који постаје став 4. речи: „геодетске струке“ бришу се, а после речи: „става 2. овог члана“ брише се тачка и додају речи ,, и правилника из става 3. овог члана.“.

 O б р а з л о ж е њ е

Овим амандманом доводе се у једнак положај сви државни службеници у Заводу који раде на пословима катастра непокретности, као пословима од општег интереса за Републику Србију, независно од тога које су струке. Из образложења Предлога закона може се закључити да за ове намене нису потребна додатна средства, већ ће се она обезбедити унутрашњом прерасподелом у Заводу.

 ПРЕДСЕДНИК ОДБОРА

 Дејан Раденковић